Die krag van ’n glimlag(Foto: Michael Dam/Unsplash) Deur Lizel van der Westhuizen Wanneer laas het jy vir iemand geglimlag en watter reaksie het jy gekry? Hulle glimlag gewoonlik terug. Ons lyftaal en gesigsuitdrukkings het net so ŉ groot invloed op hoe ons oor onsself voel en hoe ander ons sien as grimering en klere. Jou glimlag is ŉ doeltreffende hulpmiddel om te gebruik wanneer jy kontak het met ander mense. Dit is ŉ taal wat almal verstaan en van onskatbare waarde wanneer verhoudings gebou word. Wat is ŉ goeie glimlag? Kyk na die glimlagte in die foto’s hier onder, watter een dink jy is eg? (Foto verskaf) ŉ Opregte glimlag is een wat outentiek is, uit die hart kom en die hele gesig omvou. Interessant genoeg, het wetenskaplikes bewys dat die meeste mense ŉ vals of onopregte glimlag kan raaksien en dit word selde positief ontvang. Hier is ŉ paar scenario’s waar ŉ glimlag doeltreffend sal wees: (Foto verskaf) Studies het bevind dat jou glimlag verskeie voordele vir jou gesondheid kan inhou. Wanneer jy glimlag: Jou mondhoeke wat spontaan in ŉ glimlag opkrul, kan jou brein verander deur endorfiene en serotonien vry te stel. Wanneer jy glimlag, laat dit jou en diegene rondom jou goed voel en hou dit dus vir almal voordeel in. ŉ Glimlag is inderdaad ŉ gratis en eenvoudige vorm van daaglikse terapie en sluit die liggaam, gees, hart en siel in. So, daar het jy dit; die sosiale voordele van ŉ glimlag is eindeloos. Die blote daad van glimlag wys reeds vir die wêreld dat jy gereed is om betrokke te raak. ŉ Glimlag wys dat jy betrokke en ontvanklik is. Dit is ŉ uitnodiging om te gesels en ŉ nie-verbale teken wat sê jy is beskikbaar vir sosiale interaksie. Hierdie positiwiteit maak jou oop vir meer ervarings en daar is bewys dat dit verhoudings met ander en jouself verbeter. Onthou: (Grafika verskaf)